EkBass/fiwiki-20250220-pages-articles huggingface dataset:
Frank Socolow

Frank Socolow (18. syyskuuta 1923 New York – 30. huhtikuuta 1981 New York) oli yhdysvaltalainen jazz-tenorisaksofonisti. Hän aloitti ammattiuransa vuonna 1941 Jack Melvinin kanssa ja teki sitten yhteistyötä Georgie Auldin, Ted Fio Riton, Roy Stevensin, Van Alexanderin ja Shep Fieldsin kanssa. Hän soitti myös Boyd Raeburnin orkesterissa vuosina 1944, 1948 ja 1956–1957. Hän liittyi Buddy Richin lyhytikäiseen big bandiin ja kiersi Skandinaviassa Chubby Jacksonin kanssa 1947–1948.AllMusic: Frank Socolow Socolow oli mukana Artie Shawin big bandissa 1949–1950 ja Johnny Richardsin orkesterissa 1950-luvun lopussa. Raeburnin, Richin, Jacksonin, Shawin ja Richardsin lisäksi Socolow teki levytyksiä myös Sid Cartlettin, Johnny Bothwellin, Buddy DeFrancon, Charlie Venturan, Sal Salvadorin, Terry Gibbsin, Cecil Paynen, Manny Albamin, Gene Krupan, Teddy Charlesin ja Joe Morellon kanssa. Socolow myös johti kaksi omaa sessiota: ensin neljä laulua kvintetin kanssa, jossa soittivat myös Freddy Webster ja Bud Powell (1945), sitten täysi albumi sekstetin kanssa Bethlehem Recordsille (1956). == Lähteet == Luokka:Yhdysvaltalaiset jazzsaksofonistit Luokka:Vuonna 1923 syntyneet Luokka:Vuonna 1981 kuolleet
Tom Clancy’s The Division

Tom Clancy’s The Division (lyhyesti The Division) on Massive Entertainmentin kehittämä ja Ubisoftin julkaisema kolmannen persoonan ammuntapeli, joka on julkaistu 8. maaliskuuta 2016 PlayStation 4:lle, Windowsille ja Xbox Onelle. Peli sijoittuu Manhattanille, jossa on levinnyt Black Fridayn jälkeen vaarallinen pandemia. Peli perustuu avoimeen maailmaan ja verkkopelaamiseen. Peliin on alkukuukausien jälkeen tehty useita päivityksiä bugien ja huijareiden karsimiseksi. Pelille on julkaistu Washingtoniin sijoittuva seuraaja The Division 2 15. maaliskuuta 2019. == Juoni == Black Fridayn aikaan New Yorkissa alkaa rahan kautta levitä vaarallinen isorokkopandemia. Tauti, joka kulkee nimellä "Green Poison" (Vihreä Myrkky), tai "Dollar Flu" (Dollariflunssa) aiheuttaa laajamittaista kaaosta, ja Manhattan asetetaan karanteeniin. Kun hallitus menettää otteensa kaupungista, aktivoidaan tavallisen väen joukossa olevat nukkuvat agentit, jotka toimivat Strategisen Kotimaan Divisioonan (Strategic Homeland Division, SHD) tai lyhyesti sanottuna "Divisioonan" palveluksessa. Divisioonan agentit on koulutettu toimimaan itsenäisesti äärimmäisen katastrofin sattuessa, ja heidät määrätäänkin auttamaan JTF:ää, katastrofiapujoukkoja, palauttamaan Brooklyn hallintaan. == Myynti == Peli rikkoi useita Ubisoftin myyntiennätyksiä pian julkaisunsa jälkeen. == Vastaanotto == GameSpot antoi pelille arvosanaksi 8/10 pistettä arvostelussaan. == Lähteet == == Aiheesta muualla == * Luokka:Kolmannen persoonan ammuntapelit Luokka:Toimintaroolipelit Luokka:Avoimen pelimaailman pelit Luokka:Windows-pelit Luokka:PlayStation 4 -pelit Luokka:Xbox One -pelit Luokka:Seulonnan keskeiset artikkelit Luokka:Vuoden 2016 videopelit Luokka:Ubisoft Luokka:Dystopiavideopelit Luokka:PlayStation 4 Pro -tehostetut pelit Luokka:Ruotsissa kehitetyt videopelit Luokka:Verkkomoninpelit
Claire Lynch

Claire Lynch (s. 20. helmikuuta 1954 Kingston, New York) on yhdysvaltalainen bluegrasslaulaja. Hän muutti perheensä kanssa Hazel Greeniin 12-vuotiaana ja lauloi lapsuudessaan epävirallisena triona siskojensa kanssa.AllMusic: Claire Lynch Lynch liittyi Hickory Wind -yhtyeeseen, jossa myös hänen tuleva miehensä Larry oli mukana. Yhtyeen uudeksi nimeksi otettiin sittemmin Front Porch String Band, ja vuonna 1977 ilmestyi omakustanteinen debyyttialbumi Smilin' at You, jota seurasi vielä samana vuonna Country Rain. Vuonna 1981 yhtye julkaisi Front Porch String Band -nimisen albumin Rebel-levymerkillä. Lynch julkaisi ensimmäisen sooloalbuminsa (Breakin' It) pienemmällä Ambush-levymerkillä. Kun Lynch alkoi odottaa ensimmäistä kahdesta lapsestaan vuonna 1982, hän ja hänen miehensä hajottivat yhtyeen ja asettuivat pohjoiseen Alabamaan. Aviopari jatkoi esiintymistä tämän jälkeenkin, ja Claire Lynch toimi myös lauluntekijänä, jonka lauluja coveroivat Stephanie Davis, Patty Loveless ja Kathy Mattea. Vuonna 1990 Claire ja Larry Lynch perustivat uuden version Front Porch String Bandista, ja seuraavana vuonna ilmestyi comebackalbumi Lines & Traces. Yhtyeessä ovat toimineet sellaiset muusikot kuin Michael McLain, Missy Raines ja Jim Hurst. Lynchin toinen sooloalbumi, Friends for a Lifetime, ilmestyi vuonna 1993. Hänen albuminsa Moonlighter (1995) sai Grammy- ehdokkuuden parhaana bluegrassalbumina. Myöhempiä Lynchin levyjä ovat olleet Silver and Gold (1997), Lovelight (2000), Out in the Coutnry (2001), New Day on Rounder Records (2006), Whatcha Gonna Do (2009) ja Dear Sister (2013)Myriad Artists: Claire Lynch's New Album Dear Sister. Soolouransa ja Front Porch String Bandin levytysten lisäksi Lynch on laulanut myös Ralph Stanleyn, Linda Ronstadtin, Emmylou Harrisin, Patty Lovelessin, Dolly Partonin, John Starlingin ja Pam Tillisin levyillä. Lynch on saanut kaksi Grammy-ehdokkuutta ja International Bluegrass Music Associationin vuoden naislaulajan arvon kolmesti vuosina 1997, 2010 ja 2013.Claire Lynch: Biography == Lähteet == Luokka:Yhdysvaltalaiset laulajat Luokka:Bluegrass-muusikot Luokka:Vuonna 1954 syntyneet Luokka:Elävät henkilöt
Juryi Žadobin

Juryi Viktaravitš Žadobin () eli Juri Viktorovitš Žadobin (; s. 4. marraskuuta 1954 Dnepropetrovsk, Ukrainan SNT, Neuvostoliitto) on Valko-Venäjän puolustusministeri. Sotilasarvoltaan hän on kenraaliluutnantti. Hän suoritti asepalveluksensa vuodesta 1972 lähtien ja valmistui Kazanin sotilaskomentajakoulusta 1976. Vuonna 1985 hän suoritti tutkinnon Malinovskin sotilasakatemiassa. Vuosina 1976-1990 hän eteni sotilasurallaan rykmentinkomentajaksi. Vuosina 1990-1999 hän toimi useissa Valko-Venäjän siviilipuolustuksen ja Sisäministeriön joukkojen komentajatehtävissä. Žadobin nimitettiin vuonna 1999 apulaisministeriksi Valko-Venäjän sisäministeriöön ja sisäministeriön joukkojen komentajaksi. Syyskuusta 2003 lähtien hän vastasi Valko-Venäjän presidentin turvallisuuspalvelusta. Heinäkuussa 2007 hänestä tuli Valko-Venäjän KGB:n johtaja ja vuosina 2008-2009 hän oli Valko-Venäjän puolustusneuvoston sihteerinä. Presidentti Aljaksandr Lukašenka nimitti Žadobinin puolustusministeriksi 4. joulukuuta 2009. Hän on toiminut tässä tehtävässä kahden eri pääministerin (Sidorski 2003-2010, Mjasnikovitš 2010-) hallituksessa. == Lähteet == == Aiheesta muualla == *Kuka kukin on (Valko- Venäjällä) -verkkosivusto Juri Žadobinsta (who.bdg.by) *Yuri Zhadobin (silobreaker.com) *Yuri Zhadobin (ria.ru) *EU ei enää myönnä viisumia V-Venäjän Lukashenkolle (kaleva.fi) Luokka:Puolustusministerit Luokka:Valkovenäläiset sotilaat Luokka:Vuonna 1954 syntyneet Luokka:Elävät henkilöt
Niall Chorell

Niall Chorell on irlantilais-suomalainen laulaja, äänialaltaan tenori. Hän syntyi ja varttui Dublinissa, mutta kouluttautui Suomessa Sibelius- Akatemiassa. Hän on kansainvälisenä oratorio- ja konserttisolistina tulkinnut muiden muassa Johann Sebastian Bachin, Ludwig van Beethovenin, Georg Friedrich Händelin, Joseph Haydnin ja Wolfgang Amadeus Mozartin teoksia. Oopperalaulajana Chorell on esiintynyt muun muassa Suomen Kansallisoopperassa sekä ulkomailla Espanjassa ja Portugalissa. Chorell sijoittui toiseksi Lappeenrannan valtakunnallisissa laulukilpailuissa vuonna 2002. Lisäksi hän sijoittui kolmanneksi Timo Mustakallio -laulukilpailussa. Vuonna 2001 hän voitti Lohjan tenorikilpailun. == Lähteet == Luokka:Suomalaiset tenorit Luokka:Irlantilaiset laulajat Luokka:Syntymävuosi puuttuu Luokka:Elävät henkilöt
Kypriako maliaro

Kypriako maliaro eli kypriako maliaro bichon on kyproslainen koirarotu, jonka Kyproksen Kennelliitto (KOK) on virallisesti hyväksynyt.Krämer, E.-M. (2009). Der grosse Kosmos Hundeführer, s. 42. Kosmos: Stuttgart. Se saattaa hyvin olla yksi kyproksenvillakoiran esi-isistä mutta toisin kuin tämä on taustaltaan puhdasrotuinen. == Ulkonäkö == Rotu kuuluu ns. bichon-tyyppiin mutta muistuttaa karvapeitteensä vuoksi toisinaan myös hollanninrottakoiraa ja vehnäterrieriä. Siitä on kolme eri kokoa: pieni on alle 32 cm, keskikokoinen 32–38 cm ja iso 39–45 cm. Kaikki värit sallitaan. == Luonne ja käyttäytyminen == Kypriako maliaro on luonteeltaan lempeä, leikkisä seura- ja perhekoira, joka on helppo kouluttaa. Vaikkei sen tule olla aggressiivinen, sillä esiintyy jonkin verran myös vahtiviettiä. == Alkuperä == Rotu on arviolta ainakin tuhat vuotta vanha. ==Lähteet== == Aiheesta muualla == * Kyproksen Kennelliitto Luokka:Kyproslaiset koirarodut Luokka:Seurakoirat Luokka:FCI:n ulkopuoliset rodut
Budslau

Budslau () eli Budslav () on kylä Valko-Venäjän Minskin alueen pohjoisosissa Mjadzelin piirissä. Kylä sijaitsee Itämereen laskevan Niemenjoen vesistöalueen yläjuoksulla, sen Vilija-sivujoen Servatš-sivuhaaran (, ) varrella, linnuntietä 35 kilometriä Mjadzelsta itään. Paikallistietä noin kolme kilometriä kylän länsipuolelta kulkee rautatie (asema Budslau). Kylän katsotaan saaneen alkunsa, kun vuonna 1504 Liettuan suuriruhtinas ja Puolan kuningas Aleksander Jagiellon (Alexander I) lahjoitti 6 000 aarin metsäalan tuolloisen Vilnan voivodikunnan itäosista Vilnan bernhardilaiselle munkkiyhteisölle, joka oli fransiskaanien haarauma. Vuosina 1589–1591 paikalle rakennettiin puinen bernhardilaiskappeli. Vuonna 1598 vauraaseen aatelissukuun kuulunut, vuosina 1589–1610 Vilnassa keskeisessä asemassa toiminut Jan Patš (1550–1610) lahjoitti kirkolle paavi Klemens VIII:lta saadun Neitsyt Marian eli Jumaläidin kuvan. Elokuussa 1633 laskettiin kivisen kirkon peruskivi. Vuonna 1732 Puolan kuningas August II Väkevä myönsi asutukselle kaupungin arvon. Kylä tunnetaan erityisesti sen suuresta, Valko-Venäjän kansallispyhäkköihin kuuluvasta katolisesta kirkostaan. Kirkolla on pienen basilikan arvo (). Tämä Budslaun Jumalanäidin kirkkona tunnettu rakennus on saanut nimensä siellä säilytettävästä Budslaun Jumalanäidin ihmeitätekevänä pidetystä ikonista. Ikonin katsotaan suojelevan valkovenäläisiä ja se mainitaan kirjallisissa lähteissä jo vuonna 1617. Seurakunnan juhlapäivää vietetään heinäkuun 2. päivänä. Kuva:Abraz.jpg| Ihmeitätekevä Budslaun Jumalanäidin ikoni (1590-luvulta). Kuva:Budsłaŭ. Будслаў (1650).jpg| Budslaun kirkko piirroksessa (1650). Kuva:Будслаў Комплекс 1.JPG|Kirkko joen toiselta puolelta nähtynä. Kuva:Budslaŭ, church.jpg|Kirkko. Kuva:Дэкаратыўнае аздабленьне касьцёла.jpg|Sisänäkymää. == Lähteet == ==Aiheesta muualla== Luokka:Valko-Venäjän kylät ja taajamat Luokka:Minskin alue
Laihia (täsmennyssivu)

Laihia voi viitata seuraaviin paikkoihin: *Laihia, kunta Pohjanmaalla *Laihia (Eura), kylä Euran Kiukaisissa *Laihia (Lappeenranta), kylä Lappeenrannassa
Tervantie

Tervantie on valtakunnallinen matkailutie Suomessa. Reitti kulkee Oulusta Kuhmoon vanhan Oulujoen tervankuljetusreitin maisemissa. Reitin varrella on muun muassa vanhaan tervakulttuuriin liittyviä matkailukohteita ja nykyisiä tervaa hyödyntäviä yrityksiä. == Lähteet == == Aiheesta muualla == *Tervan tien www-sivut Luokka:Suomen matkailutiet
Something Else

Something Else tai Somethin’ Else tarkoittaa seuraavia asioita: * Somethin’ Else (Cannonball Adderleyn albumi), 1958 * Something Else (The Cranberriesin albumi), 2017 * Somethin’ Else (The Kingston Trion albumi), 1965 * Something Else!!!!, Ornette Colemanin albumi vuodelta 1958 * Something Else (Robin Thicken albumi), 2008 * Something Else (Shirley Basseyn albumi), 1971 * Something Else (Tech N9nen albumi), 2013 * Something Else by The Kinks, The Kinksin albumi vuodelta 1967 * ”Somethin’ Else”, Eddie Cochranin kappale (1959) * Somethin’ Else, musiikkiklubi Jyväskylässä.
M/S Skiftet

M/S Skiftet Ålandstrafikenin operoima vuonna 1985 valmistunut saaristolautta, joka liikennöi Ahvenanmaan ja Turun saaristossa. Alus kulkee nykyisin kesällä Långnäsistä Kökariin (2 t 40 min), ja talvella se jatkaa Korppoon Galtbyhyn asti (5 t 10 min). Aluksessa on matkustajille varattu kahvila, jossa WiFi- yhteys. == Rakentaminen ja käyttöhistoria == Alus tilattiin Oy Valmet Laivateollisuus Ab:lta Turusta. Sen köli laskettiin telakkanumerolla 360 ja se luovutettiin 1985 Suomen merenkulkulaitokselle.faktaomfartyg.se Alus siirrettiin Ahvenanmaan maakuntahallinnolle, ja se aloitti liikennöinnin Hummelvikistä Torsholmaan. Vuonna 1990 alus siirrettiin reitille Galtby-Kökar- Kyrkogårdsö-Husö-Sottunga-Överö-Långnäs. == Lähteet == == Aiheesta muualla == *Skiftet Matkustajalaivat.comissa *Skiftet Ålandstrafikenin kotisivuilla Luokka:Autolautat
M/S Skarven

M/S Skarven on Ålandstrafikenin operoima saaristolautta, joka liikennöi Ahvenanmaan saaristossa. Alus valmistui vuonna 2009 Liettuan Klaipėdassa, ja se kulkee Lumparlandin Svinöstä Föglön Degerbyhyn puolessa tunnissa. Skarven kulkee reitillään ympäri vuoden. Aluksessa on kahvila. Skarvenilla ei ole sisaraluksia. == Aluksen alkutaival == Svinö-Degerby reitillä oli vuodesta 1985 liikennöinyt M/S Knipan. Aluksesta puuttui kuitenkin sekä kapasiteettia että kahvila. Niinpä Klaipėdan Western Shipyard-telakalta tilattiin vuoden 2007 alussa kokonaan uusi lautta. Alus suunniteltiin myös helpommaksi ohjata satamissa. Kaksi keulaa ja komentosilta molemmissa päissä helpottavat huomattavasti, sillä se poistaa peruutuksen tarpeen. Alus valmistui syyskuussa 2009, sai nimekseen M/S Skarven ja aloitti lokakuussa neitsytmatkansa Svinööhön. Ennen liikenteeseen asettamista aluksessa huomattiin kuitenkin marraskuussa 2009 teknisiä puutteita ja vikoja. Alus siirrettiin Turkuun korjattavaksi. Skarven aloitti liikenteen nykyisellä reitillään M/S Knipanin tilalla vasta 5. maaliskuuta 2010. == Lähteet == * Skarven Matkustajalaivat.comissa Luokka:Suomen lautta-alukset
Operaatio Pelikaani

Operaatio Pelikaani () oli toisessa maailmansodassa saksalaisten suunnitelma Panaman kanavan sabotoimiseksi. Suunnitelman takana oli Sicherheitsdienst- tiedustelupalvelun upseeri Theodor Paeffgen. Suunnitelman mukaan kaksi osiin purettua saksalaista Junkers Ju 87 -konetta olisi kuljetettu sukellusveneellä asumattomalle saarelle Karibialla, mistä ne olisivat koottuina nousseet ilmaan, pommittaneet Gatunin patoa ja siten kenties tehneet Panaman kanavan käyttökelvottomaksi usean kuukauden ajaksi. Hyökkäykseen osallistuneet saksalaiset olisivat onnistuttuaan voineet antaa itsensä ilmi jossakin neutraalissa valtiossa tai heidät olisi voitu ottaa uudelleen sukellusveneen kyytiin. Suunnitelma oli valmis toteutettavaksi vuonna 1943, mutta se peruttiin, koska sen uskottiin paljastuneen. == Lähteet == Pelikaani Luokka:Panaman kanava Pelikaani
Matias Sassali (albumi)

Matias Sassali on vuoden 1991 Tenavatähti-laulukilpailuun osallistuneen laulajan Matias Sassalin (s. 1980) studioalbumi. Albumin julkaisi Finnlevy vuonna 1991. ==Kappaleet== Albumi sisältää muun muassa Sassalin Tenavatähti- kilpailussa esitetyn kappaleen Elämää juoksuhaudoissa, jolla hän selviytyi loppukilpailuun, mutta ei päässyt kolmen parhaan joukkoon. Kappalevalintaa pidettiin kilpailun aikana erikoisena, ja hänen äitinsä sekä kilpailun juontaja Seppo Hovi olivat myös kommentoineet asiaa, mutta Sassali itse kieltäytyi esittämästä mitään muuta kappaletta. Sassali on itse kertonut taustansa kappalevalinnalle, että oli kuullut sen radiosta, ja kun melodia oli jäänyt mieleen, hän halusi laulaa sen kilpailussa. ===Kappalelista=== # # # # # # # # # # # ==Lähteet== Luokka:Vuoden 1991 esikoisalbumit Luokka:Tenavatähtien sooloalbumit
Ville Kivimäki

Ville Kivimäki (s. 1976 Helsinki) on suomalainen historiantutkija ja Suomen historian dosentti Tampereen yliopistossa. Kivimäki vietti lapsuutensa ja nuoruutensa Lappeenrannassa. Hän aloitti historian yliopisto-opintonsa Joensuun yliopistossa mutta siirtyi Turkuun ja väitteli filosofian tohtoriksi Åbo Akademista vuonna 2013. Väitöskirja Battled Nerves: Finnish Soldiers’ War Experience, Trauma, and Military Psychiatry, 1941–44 edustaa pohjoismaiden historiaa ja käsittelee suomalaissotilaiden psyykkisiä häiriöitä jatkosodan aikana. Väitöskirjan suomenkielinen versio Murtuneet mielet: Taistelu suomalaissotilaiden hermoista 1939–1945 voitti vuoden 2013 Tieto-Finlandia- palkinnon. Kiitospuheessaan Kivimäki painotti, että psyykkiset vammat tulisi ymmärtää fyysisten vammojen lailla sotavammoiksi. ”Psyykkiset oireet olivat pohjimmiltaan mitä normaalein reaktio pöyristyttäviin olosuhteisiin. Ne eivät olleet merkkejä mistään poikkeavasta tai vaillinnaisesta luonteenlaadusta, kuten niitä pitkään käsiteltiin.” Kivimäki johtaa Suomen Akatemian kokemuksen historian huippuyksikön (2018–2025) ”Eletty kansakunta” -tutkimusryhmää. Kivimäki on maininnut esikuvikseen muiden muassa Juha Siltalan, Ann-Catrin Östmanin ja Anders Ahlbäckin. Vuonna 2020 Kivimäki sai Suomalaisen Tiedeakatemian Humanistipalkinnon. ==Julkaisut== * Murtuneet mielet: Taistelu suomalaissotilaiden hermoista 1939-1945. Helsinki, WSOY, 2013. * Battled Nerves: Finnish Soldiers' War Experience, Trauma, and Military Psychiatry, 1941–44. Väitöskirja. Tampere, omakustanne, 2013. * Finland in World War II: History, Memory, Interpretations. Tiina Kinnunen and Ville Kivimäki (eds.), Leiden: Brill, 2012. * "Between Defeat and Victory." Scandinavian Journal of History, Vol. 37, No. 4, 2012. * Sodassa kasvaneiden tunneperintö. Jenni Kirves, Ville Kivimäki, Sari Näre ja Juha Siltala (toim.), Helsinki, WSOY, 2010. * "Psykiatrien paperisota: Suomalaissotilaiden psyykkisten vammojen diagnoosit ja hoito toisen maailmansodan aikana." Historiallinen Aikakauskirja, Vol. 104, No. 3, 2006. * Ihminen sodassa: Suomalaisten kokemuksia talvi- ja jatkosodasta. Tiina Kinnunen ja Ville Kivimäki (toim.), Helsinki, Minerva, 2006. == Lähteet == == Aiheesta muualla == * Väitöstiedote * Tieto-Finlandia sotilaiden murtuneille mielille Luokka:Suomalaiset historioitsijat Luokka:Suomalaiset tietokirjailijat Luokka:Vuonna 1976 syntyneet Luokka:Elävät henkilöt
Cryptodontia

Cryptodontia on sukupuuttoon kuollut permikaudella elänyt Dicynodontia- osalahkon terapsidien ryhmä. Siihen kuuluvat heimot: Rhachiocephalidae, Oudenodontidae ja Geikiidae. Cryptodontia on joskus luokiteltu myös heimoksi Cryptodontidae.A proposed higher taxonomy of anomodont therapsids CHRISTIAN F. KAMMERER & KENNETH D. ANGIELCZYK, Zootaxa 2018: 1–24 (2009) (Sivu 16) ==Luokittelu== *Lahko: Therapsida (terapsidit) **Alalahko: Anomodontia ***Osalahko: Dicynodontia (dikynodontit) ****Kladi: Cryptodontia *****Heimo: Rhachiocephalidae ******Suku: Kitchinganomodon ******Suku: Rhachiocephalus *****Heimo: Oudenodontidae ******Suku: Australobarbarus ******Suku: Oudenodon ******Suku: Tropidostoma *****Heimo: Geikiidae ******Suku: Idelesaurus ******Suku: Odontocyclops ******Alaheimo: Geikiinae *******Suku: Aulacephalodon *******Suku: Geikia *******Suku: Pelanomodon ===Fylogenia=== Kammerer et al. (2011): †Cryptodontia – Cryptodont dicynodonts Mikko's Phylogeny Archive (viitattu 22. 11. 2013) Tiedosto:Australobarbarus fossil.JPG|Australobarbarusin luuranko Helsingin Luonnontieteellisessä museossa Tiedosto:Oudenodon baini.jpg|Oudenodon bainiin kallo Museum für Naturkundessä, Berliinissä == Lähteet == Luokka:Anomodontia
Kastanjakiitäjä

Kastanjakiitäjä (Streptoprocne rutila) on kiitäjiin kuuluva lintulaji. Lajia tavataan Väli- ja Etelä-Amerikasta. ==Koko ja ulkonäkö== Kooltaan kastanjakiitäjä kasvaa 13-14 cm pitkäksi. Yleisväritykseltään lintu on hyvin tumman ruskea, lähes musta. Aikusuisilla linnuilla on kaulassaan ja niskassaan kastanjanruskea kaulus, joka voi olla naarailla epätaäydellinen tai puuttua kokonaan. Kastanjakiitäjä koirailla voi olla rinassaan vaaleammanruskeaa kuviointia. Kastanjakiitäjän pyrstö on pitkä ja siivet pitkät ja sirpinmuotoiset. ==Levinneisyys ja elintavat== Kastajakiitäjää tavataan Meksikosta Guyanaan ja Boliviaan ulotuvalta alueelta. Lajia tavataan niin alankomailta kuin vuoristoistakin. Kastanjakiitäjät liikkuvat tyypillisesti noin 10-20 yksilön parvina ja viettävät pitkiä aikoja liidellen ilmassa. Kastanjakiitäjien ravintoa ovat lentävät hyönteiset. Linnun lisääntymiskausi on toukokuusta elokuulle. Kuppimainen pesä sijaitsee kalliossa, luolassa tai rakennuksessa. Naaras munii tyypillisesti 2 valkoista munaa. ==Lähteet== Luokka:Kiitäjälinnut
Petteri Punakuono (kappale)

”Petteri Punakuono” () on Johnny Marksin vuonna 1949 säveltämä ja sanoittama joululaulu. Suomenkieliset sanat kirjoitti Sauvo Puhtila. Kappaleen tunnetuin esittäjä on yhdysvaltalainen laulaja Gene Autry, jonka nauhoitusta on myyty yli 50 miljoonaa kappaletta. Tämä tekee ”Petteri Punakuonosta” maailmanlaajuisesti toiseksi myydyimmän joululaulusinglen Bing Crosbyn ”White Christmasin” jälkeen. Suomeksi kappaleen ovat äänittäneet Olavi Virta, Laila Kinnunen ja lukuisat muut artistit. Laulun sanoituksessa kerrotaan Joulupukin rekeä vetävästä punakuonoisesta porosta nimeltä Petteri Punakuono. == Lähteet == Luokka:Yhdysvaltalaiset joululaulut Luokka:Vuoden 1949 kappaleet Luokka:Sauvo Puhtilan sanoittamat kappaleet Luokka:Suomenkieliset joululaulut
Cavalierin periaate

thumb|250px|Kaksi erimuotoista kolikkopinoa, joilla on kuitenkin sama tilavuus, kuvaa Cavalierin periaatetta. Cavalierin periaate on matemaatikko Bonaventura Cavalierin johtama matemaattinen lause. Cavalierin periaatteen mukaan kahdella kappaleella on sama tilavuus, jos niiden kaikki tasoleikkaukset ovat yhtä suuret. Nykypäivänä periaatetta pidetään integraalilaskennan ensi askeleina. == Lähteet == Luokka:Analyysi
Oudenodon

Oudenodon (nimen merkitys: ”ei hampaita”)Genus: Oudenodon OWEN, 1860 Paleofile.com (viitattu 22. 11. 2013) on sukupuuttoon kuollut Dicynodontia- osalahkoon kuuluva terapsidisuku. Se eli myöhäisellä permikaudella. Sukuun luetaan useita lajeja. Tyyppilaji on Oudenodon bainii. Sen lajinimi on usein kirjoitettu myös väärin nimenä baini.AN INTEGRATIVE APPROACH TO DISTINGUISHING THE LATE PERMIAN DICYNODONT SPECIES OUDENODON BAINII AND TROPIDOSTOMA MICROTREMA (THERAPSIDA: ANOMODONTIA) J. BOTHA, K. D. ANGIELCZYK Palaeontology Volume 50, Issue 5, sivut 1175–1209, syyskuu 2007 (Sivu 16) Oudenodonin fossiileja on löydetty Afrikasta ja se oli todennäköisesti kaivamiseen sopeutunut eläin. Tämä terapsidi kuuluu Cryptodontiaan ja heimoon Oudenodontidae. Oudenodonin kasvun on havaittu sen luita tutkimalla olleen jaksoittaista nopean ja hitaan kasvun vaihtelua. Tämä on saattanut johtua kausittaisista ilmasto-olosuhteiden vaihtelusta.Late Permian dicynodonts of Eastern Europe A. A. Kurkin, Paleontological Journal November 2010, Volume 44, Issue 6, pp 672-681 Biological aspects of the Permian dicynodont Oudenodon (Therapsida: Dicynodontia) deduced from bone histology and cross-sectional geometry Tiedosto:Oudenodon latirostris.jpg|Oudenodon ”latirostrisin” kallo Tiedosto:Oudenodon baini.jpg|Oudenodon bainiin kallo Museum für Naturkundessä, Berliinissä ==Lähteet== Luokka:Anomodontia
M/S Emma

M/S Emma, ent. M/S Korkeasaari-Högholmen, on vuonna 1949 valmistunut moottorilautta, joka toimi noin 40 vuoden ajan kesäisin Korkea­saaren lauttana mutta on sittemmin toiminut Sun Lines Oy:n risteily­aluksena. Lokakuusta 2023 alkaen alus on liikennöinyt Laajasalon ja Kruununhaan välillä Kruunuvuorenrannan lauttana. == Korkeasaaren lautta == M/S Korkeasaari- Högholmen tilattiin Valtion Metalli­tehtaiden Suomen­linnan kone­pajalta vuonna 1948 ja otettiin käyttöön Korkea­saaren liikenteessä 1. elokuuta 1949. Tällöin se korvasi tällä reitillä J. L. Runeberg -aluksen, joka oli hoitanut Korkea­saaren liikennettä vuodesta 1945 lähtien, sen jälkeen kun reitillä muutaman vuoden liikennöinyt entinen Lautta­saaren yhteys­alus oli luovutettu sota­korvauksina Neuvosto­liitolle. Lautta liikennöi Helsingin keskustan ja Korkea­saaren välillä. Sen lähtö­laituri manterella sijaitsi Pohjoissatamassa Aleksanterin­kadun päässä lähellä Katajanokan kanavan pohjoispäätä. Liikennettä ylläpidettiin vuosittain yleensä toukokuun alusta syyskuun loppuun. Tämän kauden ulkopuolella lauttaa käytettiin vuodesta 1959 lähtien toisinaan myös Suomenlinnan liikenteessä Suomenlinnan lautan ollessa telakalla. Kun Korkea­saareen vuonna 1974 oli valmistunut silta, lautan matkustaja­määrät pienenivät huomattavasti, mutta lautta­liikennettä jatkettiin silti edelleen. Liikennettä ylläpiti Helsingin kaupungin liikennelaitos, joka omisti lautan, kunnes se vuonna 1981 myytiin Suomen­linnan Liikenne Oy:lle, joka sen jälkeen ylläpiti myös Korkea­saaren liikennettä. Kun Pohjoisrantaa 1980-luvulla levennettiin, lautan lähtö­laituri jouduttiin siirtämään Meri­tullin­torilta uusien liikenne­järjestelyjen tieltä Kauppatorille. Tämä merkitsi merimatkan pitenemistä kolminkertaiseksi. Kun lisäksi matkustajamäärät vähenivät ja lautta oli hidas ja kömpelösti liikennöitävä, se korvattiin kesällä 1985 vesibusseilla, mutta vuonna 1986 lautta palasi liikenteeseen. Viimeisen kerran lautalla liikennöitiin Korkea­saareen vuonna 1988 ja Suomen­linnaan vuonna 1993. Sen jälkeen Kauppa­torilta Korkea­saareen on liikennöity kesäisin vesi­busseilla. Suomenlinnan Liikenne Oy myi lautan Sun Lines Oy:lle, joka sopimuksen mukaisesti käytti sitä vuoteen 1993 saakka Suomen­linnan henkilö­liikenteen apualuksena. == Risteilyalus Emma == Sun Lines Oy:n omistuksessa alus on saanut uuden nimen M/S Emma. Se perus­korjattiin vuonna 1999. Alus toimii nykyisin risteily­aluksena, jossa järjestetään sekä juhlavia tarjoiluja että erilaista viihteellistä ohjelmaa. Aluksen alkuperäiselle katolle on järjestetty näköalakansi, jossa on baari ja tanssilattia. Sekä ala­kerrassa että näkö­ala­kannella on myös äänen­toisto­laitteet. == Aluksen mitat ja tekniset tiedot == Aluksen pituus on 28 metriä, leveys 6,6 metriä ja syväys 2,1 metriä. Sen toimiessa Korkea­saaren lauttana siihen mahtui 300 matkustajaa, mutta risteily­alukseksi muutettuna siinä on nykyisin tilaa 227 henkilölle. == Lähteet == Luokka:Suomen vesiliikenne Luokka:Korkeasaari Luokka:Suomen lautta-alukset‎ Luokka:Risteilyalukset Luokka:Helsingin liikenne
Sairaalan syke (yhdysvaltalainen televisiosarja)

Sairaalan syke (St. Elsewhere) on yhdysvaltalainen vuosina 1982–1988 esitetty televisiosarja. Sen tapahtumat sijoittuvat sairaalaan. Sarjan tyyli oli siihen asti nähtyihin sairaalasarjoihin verrattuna poikkeuksellisen realistinen."St. Elsewhere." St. James Encyclopedia of Popular Culture. Gale. 2000. Haettu 21.7.2016 palvelusta HighBeam Research (vaatii tilauksen): https://www.highbeam.com/doc/1G2-3409002326.html ==Lähteet== Luokka:1980-luvun yhdysvaltalaiset draamasarjat Luokka:Yhdysvaltalaiset sairaalasarjat Luokka:NBC:n televisio-ohjelmat
Skiftet

Skiftet voi tarkoittaa seuraavia: * Skiftet, Kihti, merenselkä Turun saariston ja Ahvenanmaan välissä * Skiftet-nimisiä aluksia: ** SS Skiftet, vuonna 1908 valmistunut ja vuonna 1916 uponnut Bore-varustamon matkustajalaiva ** M/S Skiftet, vuonna 1985 valmistunut Ålanstrafikenin saaristolautta
Pertti Haapala

Pertti Olavi Haapala (s. 23. tammikuuta 1954 Tampere) on tamperelainen historiantutkija ja emeritusprofessori. Erityisesti teoriaa ja rakenteita painottaneena sosiaalihistorioitsijana tunnettu Haapala johti uransa aikana useita akatemiahankkeita ja kahta huippuyksikköä. Haapala väitteli filosofian tohtoriksi vuonna 1986. Väitöskirjassaan Tehtaan valossa hän tutki Suomen teollistumista ja työväestön muodostumista Tampereen näkökulmasta. Tampereen yliopiston Suomen historian professorina vuodesta 1997 toiminut Haapala johti Suomen Akatemian rahoittamaa Yhteiskunnan historian huippuyksikköä vuosina 2012–2017 ja Kokemuksen historian huippuyksikköä vuosina 2018–2021.http://rehtoriblogi.uta.fi/pertti-haapala/ Haapala oli Tampereen yliopiston vararehtori vuosina 2009–2015. Hänet kutsuttiin Suomalaisen Tiedeakatemian jäseneksi vuonna 2004. ==Julkaisuja== * Tehtaan valossa. Teollistuminen ja työväestön muodostuminen Tampereella 1820–1920, Helsinki: Suomen historiallinen seura, 1986. * Sosiaalihistoria. Johdatus tutkimukseen, Helsinki: Suomen historiallinen seura, 1989. * Kun yhteiskunta hajosi, Helsinki: Painatuskeskus, 1995. * Pertti Haapala et al. (toim.): Kansa kaikkivaltias. Suurlakko Suomessa 1905, Helsinki: Teos, 2008. * * "Revolution, Civil War, and Terror in Finland in 1918", teoksessa War in Peace. Paramilitary Violence in Europe after the Great War, Gerwarth Robert, Horne John (toim.), Oxford: Oxford University Press, 2012. == Lähteet == Luokka:Suomalaiset historioitsijat Luokka:Suomalaiset professorit Luokka:Tampereen yliopiston professorit Luokka:Vuonna 1954 syntyneet Luokka:Elävät henkilöt
Will Humburg

Willi Humburg on saksalainen kapellimestari. Hän opiskeli Horst Steinin ja Christoph von Dohnányin johdolla kotikaupungissaan Hampurissa. Münsterin oopperateatterin ja Münsterin sinfoniaorkesterin pääkapellimestarina toimiessaan Humburg loi vuosina 1992–2004 kansallisesti tunnustettujen tuotantojen sarjan. Hänellä on laaja oopperaohjelmisto, johon kuuluu nykyteosten lisäksi muun muassa Richard Wagnerin ja Giuseppe Verdin perinteistä ohjelmistoa. Humburgilla on maine huomattavana nykymusiikin tulkitsijana. Hän on tehnyt yhteistyötä muun muassa Azio Corghin kanssa. Se on tuottanut neljä oopperaa, joista eräs on Divara – Wasser und Blut. Lisäksi Humburgin ohjelmistoon kuuluu keskeisiä teoksia György Ligetiltä, Krzysztof Pendereckiltä, Udo Zimmermannilta, Luigi Nonolta, Hans Werner Henzeltä, Siegfried Matthusilta ja Wolfgang Rihmiltä.Naxos.com: Will Humburg Humburgin vuonna 1990 alkanut yhteistyö Naxoksen kanssa on tuottanut muun muassa La bohèmen, Sevillan parturin ja Trubaduurin kokonaislevytykset. Hänen levytyksensä Verdin Falstaffista oli Gramophone-lehden Editor's Choice of the Month. Humburg on vieraillut muun muassa La Scalassa ja Deutsche Oper Berlinissä. Hän on johtanut Aalto-Theaterissa Essenissä sekä muun muassa Torinon ja Lissabonin oopperataloissa. Hän on ollut myös Bochumin sinfoniaorkesterin kapellimestarina ja toiminut Laboratorio Lirico -nykymusiikkifestivaalin johtajana. == Lähteet == Luokka:Saksalaiset kapellimestarit Luokka:Syntymävuosi puuttuu Luokka:Elävät henkilöt
Peluuri

Peluuri on pelaajille, heidän läheisilleen sekä työssään pelihaittoja kohtaaville ammattilaisille suunnattu palvelukokonaisuus, joka muodostuu peliongelmiin keskittyvistä tuki- ohjaus- ja neuvontapalveluista. Palvelut toimivat valtakunnallisesti puhelimitse ja internetissä. Peluurin palvelut perustuvat ammatilliseen tukeen, vertaistukeen sekä oma-apuun. Toiminnan tavoitteena on pelaamisesta aiheutuvien haittojen ehkäiseminen ja vähentäminen. Peluuri myös tuottaa ja välittää riippumatonta tietoa peliongelmasta tutkimuksen ja päätöksenteon tueksi pelihaittakentällä: sosiaali- ja terveysalan ammattilaisille sekä muille pelihaittojen parissa työskenteleville tahoille, yhteiskunnan päättäjille ja peliyhtiöille. Peluuri perustettiin vuonna 2004. Palvelun tuottavat A-klinikkasäätiö ja Sininauhaliitto ry. Rahoittajana palvelulla on Veikkaus Oy. Sosiaali- ja terveysministeriö on mukana yhteistyössä ja vastaa toiminnan arvioinnista. == Lähteet == * Peluurin strategia 2013-2016 * Peluurin vuosiraportti 2012 * Ongelmapelaajien neuvonta- ja tukipalvelu Peluurin ulkoinen arviointi 2011 == Aiheesta muualla == * * * * * * Luokka:Uhkapelit Luokka:Riippuvuudet Luokka:Neuvontapalvelut Luokka:A-klinikkasäätiö
Lionel Rogg

Lionel Rogg (s. 21. huhtikuuta 1936 Geneve) on sveitsiläinen urkuri ja säveltäjä. Hän opiskeli Genevessä Nikita Magaloffin johdolla pianonsoittoa ja Pierre Segondin johdolla urkujensoittoa. Vuonna 1961 Rogg esitti Johann Sebastian Bachin koko urkutuotannon kymmenen resitaalin sarjassa Geneven Victoria-salissa. Konserttisarja vakiinnutti Roggin aseman huomattavana Bachin urkumusiikin tulkitsijana. Rogg on myös levyttänyt Bachin tuotannon useampaan otteeseen ja saanut Charles Cros -akatemian Grand Prix du Disquen sekä Deutscher Schallplattenpreisin. Rogg ei ole rajoittanut ohjelmistoaan barokkimusiikkiin vaan on levyttänyt myös muiden muassa Franz Lisztin, Johannes Brahmsin ja Max Regerin teoksia.AllMusic: Lionel Rogg Rogg sai 1972 nimityksen urkujensoiton professoriksi entiseen opinahjoonsa Geneven musiikkikonservatorioon, josta hän sai lisäksi kunniatohtorin arvon vuonna 1989. Hän vihki Victoria-salin uudet urut käyttöön vuonna 1993, ja hän on siitä pitäen toiminut tästä Van den Heuvel -soittimesta vastaavana urkurina. Rogg aloitti säveltämisen 1950-luvun alussa sarjallisessa tyylissä. Nousu merkittäväksi urkuriksi johti sävellystyön loppumiseen, kunnes Rogg aloitti sen uudelleen 1980-luvun aikana. Hän ei uudessa tuotannossaan ole käyttänyt sarjallisuutta. Hän luonnehtii omaa musiikkiaan "vapaaksi", ja siinä yhdistyvät monet tyylilliset vaikutteet. Roggin teosten joukossa ovat pianoduetto Face à Face, Pièce oboelle ja syntetisaattorille, Cantata Laudes organi ja Arcature uruille. Rogg on levyttänyt omaa urkumusiikkiaan. Hän on naimisissa, ja hänellä on kolme lasta, joista Olivier Rogg on jazzpianisti. == Lähteet == Luokka:Urkurit Luokka:Sveitsiläiset säveltäjät Luokka:Vuonna 1936 syntyneet Luokka:Elävät henkilöt
Ei kenenkään maa (kappale)

Ei kenenkään maa on danceyhtye Movetronin kappale heidän viidenneltä samannimiseltä albumilta. Sen julkaisi Universal Music Group albumin ensimmäisenä singlenä 28. lokakuuta 2007. Kappaleesta on julkaistu myös EP samana päivänä. Kappaleelle on tehty myös musiikkivideo, joka julkaistiin videopalvelu YouTubessa 17. joulukuuta 2007. Kappale pääsi singlelistalla 9- ja latauslistalla 11. sijalle. ==Kappaleet== * 1. Ei kenenkään maa - 4:54 Extended Play * 1. Ei kenenkään maa (Radio edit) - 3:56 * 2. Ei kenenkään maa - 4:54 * 3. Ei kenenkään maa (TarHill AltMix) - 7:25 ==Listasijoitukset== Lista Sijoitus Latauslista 11 Singlelista 9 ==Lähteet== Luokka:Vuoden 2007 kappaleet Luokka:Movetronin kappaleet
Siliävuoren kalliomaalaus

Siliävuoren kalliomaalaus sijaitsee Virmojärven rannalla Luumäellä Etelä- Karjalassa. Pahoin haalistunut kalliomaalaus on ajoitettu kivikaudenloppuun tai pronssikauden alkuun, ja sen on löytänyt Timo Miettinen vuonna 1980. == Kallio ja sen sijainti == Siliävuoren länsipuolen jyrkänteisiin kuuluva pystykallio on korkea ja putoaa Siliävuoren itäpuolella ja eteläpäässä suoraan Virmojärveen. Maalausalue sijaitsee kallion keskikohdilla ja aukeaa länsilounaaseen. Punaväriä on laajalti, ja sen alueen keskellä on pystysuora ja leveähkö kalliohalkeama. Virmojärvi on osa Väliväylän suuntaan jatkuvaa järvien ketjua, jotka laskevat tässä kohtaa Tuohtiaiseen. Kun aikoinaan Väliväylää pitkin pystyi melomaan Saimaalta Päijänteeseen, oli reitti ihmisille erittäin tärkeä. Tämän vuoksi seudulta on löytynyt paljon kalliomaalauksia. == Maalaus == Punaväriä näkyy pitkällä matkalla, mutta selviä kuvioita hahmottuu vain muutamia. Punaväriä esiintyy 1,8−3 metriä vedenpinnan yläpuolelta. Pääryhmäksi voidaan nimetä kuvioryhmä, joka erottuu selvimmin. Siihen on maalattu tikkumaisilla vedoilla peura tai hirvi (77 senttimetriä), jolla näyttää olevan kolme jalkaa. Vastaavia kaksijalkaisia eläinmerkkejä esiintyy joissakin muissa kalliomaalauksissa, joten kolmannen jalan tulkinnaksi voidaan ottaa ihmishahmo, joka seisoo eläimen takana. Tällaisia kuviopareja tunnetaan muissakin kohteissa Suomessa. Näissä ihminen koskettaa kädellä tai sauvalla eläintä takaapäin. Vasemmalle katsovan kolmijalkaisen hirven alapuolella on vaakasuuntainen käärmemäinen kuvio, selvästi erottuva rasti (13 senttimetriä), kolme pystyviivaa sekä näistä kuvioista oikeallepäin maalattuja epämääräisiä kuvioita. Niissä on tunnistettu pieneläimiä tai venemäisiä kuvioita. Pääryhmän oikealle puolelle on kallion halkeaman ympärille maalattu joitakin kuvioita. Alempana erottuu pystyviivoja ja rakenteita, joista tunnistaa laatikkomaisia sulkeumia. Ylempänä on vasemmalle katsova hirvi, joka on maalattu ääriviivoin. Hirven pää on suuri suhteessa muuhun vartaloon. Sen alle on kuvattu tasapohjainen venekuvio viidellä miehistöviivalla. Halkeaman oikealla puolella on puuroutunutta punaväriä. Vaikuttaa siltä, että paikkaa valittaessa halkeamalla on ollut keskeinen merkitys. Pääryhmästä muutaman askeleen päässä vasemmalle on kahden koukkupolvisen ja kätensä ylös ojentavan ihmishahmon jäänteet. Ne on kuvattu vierekkäin, mutta ne ovat eripituisia. Kuvakenttä on nykyään samea johtuen kuvioiden pinnalle saostuneiden mineraalien kerroksista. Kylmien ja kosteiden säiden vallitessa kuviot voivat näkyä paremmin, ja silloin on mahdollista tehdä uusiakin löytöjä. ==Lähteet== * * * Muinaistaideyhdistys: Siliävuori * Luukkonen, Ismo: Siliävuori * ===Viitteet=== Luokka:Suomen kalliomaalaukset Luokka:Luumäki Luokka:Etelä-Karjalan historia
Cupido (kappale)

Cupido on danceyhtye Movetronin kappale heidän viidenneltä, Ei kenenkään maa- studioalbumilta. Sen julkaisi Universal Music Group albumin toisena singlenä 23. helmikuuta 2008. Kappale oli ehdokkaana edustamaan Suomea vuoden 2008 Eurovision laulukilpailussa, mutta se ei voittanut. Kuten "Ei kenenkään maa", myös tämä single pääsi lataus- ja singlelistoille. ==Kappalelista== Digitaalinen lataus * 1. Cupido - 3:03 * 2. Cupido (Extended Mix) - 4:02 ==Listasijoitukset== Lista Sijoitus Latauslista 13 Singlelista 15 ==Lähteet== Luokka:Vuoden 2008 kappaleet Luokka:Movetronin kappaleet
Kangaskylä (Kinnula)

Kangaskylä on yksi Kinnulan kylistä. Se sijaitsee kantatien 58 varrella noin neljä kilometriä Kinnulan kirkonkylästä Lestijärven suuntaan. Kangaskylältä löytyy kevyen liikenteen väylä, valaistu pururata, hiihtolatuja ja jääkiekkokaukalo, jotka on aikaansaatu suurelta osin talkoovoimin. Kylän latuverkostoa pitkin voi hiihtää Lestijärven Valkeiselle asti. Kangaskylällä järjestetään vuosittain kuutamohiihto. Kylän lähellä sijaitsee Päijänne- niminen suolampi. ==Lähteet== Luokka:Kinnulan kylät
Nokia 232

Nokia 232 oli suomalaisen matkapuhelinvalmistaja Nokian matkapuhelinmalli, joka oli tarkoitettu analogisiin matkapuhelinverkkoihin kuten NMT-900, Arkistolinkki, arkistoitu 4.5.2015. AMPS ja TACS. Vuonna 1994 esitellyn puhelinmallin muotoilijana toimi Nokian muotoilujohtajaksi sittemmin kutsuttu Frank Nuovo, ja puhelinmalli loi suuntaa Nokian tulevalle puhelinmuotoilulle kaarevine ja elliptisine muotoineen senastisten suorakulmaisempien muotojen sijasta. Nuovo kutsuikin laitetta tuolloin ”puhelinmaailman Ferrariksi”. Nokia 232 -puhelin tuotesijoiteltiin Alicia Silverstonen näyttelemän päähenkilön käteen vuoden 1995 elokuvassa Clueless, joka kertoi äveriäiden teinien elämästä Beverly Hillsissä. Nokia 232 oli myös yksi ensimmäisistä malleista, joilla Nokia otti mainonnassaan etäisyyttä Oskar Korkmanin ja Mika Pantzarin mukaan siihen asti varsin tekniseen ja bisneshenkiseen matkapuhelinten markkinointiin. Mainontaan tuli leikkimieltä, värikkyyttä, sosiaalista vertailua ja jännitystä. Arkistolinkki, arkistoitu 30.12.2013. 232-mallia myytiin AMPS-verkkoon etenkin Yhdysvalloissa esimerkiksi vuonna 1996 noin 1,4 miljoonaa kappaletta. Sitä oli saatavana kuutena kirkkaana värinä, ruskeana jalopuujäljitelmänä sekä mustana. Puhelimen TACS-versiota myytiin paljon Ison- Britanniaan, jossa What Cellphone -lehti valitsi sen parhaaksi kuluttajapuhelimeksi 1994–1995 ja parhaiten muotoilluksi puhelimeksi 1995. Vielä vuonna 1997 puhelin oli lehden suosituslistalla. ==Lähteet== ==Aiheesta muualla== *Nokia 232N-mallin käyttöohje 232 Luokka:Vuoden 1994 matkapuhelimet
Tekstilaji

Tekstilaji eli genre on eräs tapa jäsentää inhimillistä toimintaa tulkitsemalla sitä teksteinä tai tekstien kautta.Heikkinen & Voutilainen 2012, s. 17. Yksittäiset tekstit voidaan nähdä yhden tai useamman tekstilajin ilmentyminä. Tekstilajien hallinta erityisesti omalla äidinkielellä opitaan vähitellen niihin sosiaalistumalla. Tekstilajiosaaminen on siis tavallaan hiljaista tietoa, jota on vaikea tuoda esiin erillään konkreettisista tilanteista.Heikkinen & Voutilainen 2012, 38 Tekstilaji on monitieteinen tutkimuskohde, siksi siitä ei voida, tai on vähintään hyvin vaikeaa antaa suppeaa, yksiselitteistä määritelmää. Yleisellä tasolla tekstilajia voidaan tarkastella esimerkiksi rakenteenaHeikkinen & Voutilainen 2012, s. 24. tai toimintana.Heikkinen & Voutilainen 2012, s. 27. Se voidaan käsittää tutkimuskohteeksi useilla tieteenaloilla. Esimerkiksi tekstilajitutkimuksen laaja suomalainen kokoomateos Genreanalyysi: tekstilajitutkimuksen käsikirja (2012) sisältää 37 eri tutkimusaloihin perustuvaa jäsennystä omina artikkeleinaan. Tekstilaji voi sijoittua tietyn tieteenalan tutkimuksen ytimeen, tieteenalalla voi olla herkkyttä sitä kohtaan tai se voi olla tieteenalan kannalta toissijainen kohde.Heikkinen & Voutilainen 2012, s. 39. Tekstilajia ympäröi joukko muita siihen kytkeytyviä käsitteitä. Tekstilajin käsite voi tietyssä tutkimusperinteessä ja tiettynä ajankohtana olla käytössä esimerkiksi tekstityypin synonyymina tai näiden välillä voi olla muunlaisia suhteita.Lauerma 2012, s. 69. Tekstilajista käytetään myös nimitystä genre. Genrellä voidaan tarkoittaa myös laajempaa lajikäsitettä, jota sovelletaan esimerkiksi musiikkiin. Tekstilajeja ovat mm. uutinen, runo, keskustelu ja mainos. ==Lähteet== * Heikkinen, Vesa & Voutilainen, Eero 2012. Genre - monitieteinen näkökulma. Teoksessa * Lauerma, Petri 2012. Tekstityyppi. Teoksessa Genreanalyysi, s. 67-69. ===Viitteet=== Luokka:Kieli Luokka:Kielitiede Luokka:Monitieteiset tutkimusalat Luokka:Tekstuaalitieteet
Kim Gran

Kim Arvid Gran (s. 19. syyskuuta 1954 Kotka) Viitattu 30.11.2014 on suomalainen vuorineuvos ja yritysjohtaja. Hän toimi Nokian Renkaat Oyj:n toimitusjohtajana vuosina 2000–2014. == Ura == Ennen Nokian Renkaita Gran toimi Oy Gran-Transport Ltd:ssä, A. Ahlström Oy:ssä Karhulassa, Printal Oy:ssä, Cebal-Printal UK Ltd:ssä Englannissa ja Pechiney Cebal Packagings Ltd:ssä Englannissa. === Nokian testimanipulaatioväite === Helmikuussa 2016 paljastui, että Nokian Renkaat oli Kim Granin toimitusjohtajakaudella vääristellyt rengastestien tuloksia vuosikausia. Jatkuvan testimanipulaation taustalla väitetään olleen osakkeen kurssikehitys sekä johdon palkitsemiseen rakennetut optio-ohjelmat. Sähköpostien perusteella testaajia on harhautettu, jotta optiot tuottaisivat rahaa haltijoilleen. Yhtiön johdon bonukset olivat osittain sidottu rengastestien testituloksiin ja Nokian Renkaat oli manipuloinut testeihin lähetettäviä renkaita, jotta testitulokset olisivat parempia. ==Luottamustehtävät== Vuosina 2005–2006 Gran oli Elinkeinoelämän keskusliiton hallituksessa. Vuonna 2008 hän aloitti YIT:n hallituksessa ja vuonna 2014 hallituksen varapuheenjohtajana. Keväällä 2016 Gran oli ehdolla YIT:n hallituksen puheenjohtajaksi, mutta vetäytyi ehdokkuudesta testihuijauskohun myötä. Vuosina 2012–2014 Gran oli Rautaruukin hallituksen puheenjohtaja ja vuodesta 2014 SSAB:n hallituksen jäsen. Huhtikuussa 2016 Gran jätti SSAB:n hallituspaikan. Huhtikuussa 2017 Gran kutsuttiin Pohjola Rakennus Oy:n hallituksen jäseneksi. Helsingin Sanomien mukaan Gran kuuluu vapaamuurareiden tamperelaiseen Tavastia-loosiin. == Lähteet == Luokka:Suomalaiset yritysjohtajat Luokka:Vuorineuvokset Luokka:Suomalaiset elinkeinoelämän vaikuttajat Luokka:Suomalaiset vapaamuurarit Luokka:Vuonna 1954 syntyneet Luokka:Elävät henkilöt
Ahmet Kaya

Ahmet Kaya (28. lokakuuta 1957 Malatya, Turkki – 16. marraskuuta 2000 Pariisi, Ranska) oli turkkilaissyntyinen kurdilaulaja. Hän kuoli maanpaossa Pariisissa tunnustettuaan julkisesti kurdilaisuutensa vuonna 1999. Ahmet Kaya lauloi turkin kielellä. Hänen suosituimpia laulujaan ovat Ayrılık Vakti, Söyle, Ağladıkça, Oy Benim Canım, Birazdan Kudurur Deniz, Arka Mahalle, Kum Gibi, Nereden Bileceksiniz, Hani Benim Gençliğim, Yakarım Geceleri and Şafak Türküsü. == Elämä == Ahmet oli viides ja nuorin isänsä lapsista. Hänen isänä oli kurdi ja äiti turkkilainen. Ahmet työskenteli jonkin aikaa taksinkuljettajana Istanbulissa ennen kuin hänestä tuli tunnettu laulaja 1980-luvun puolivälissä. Hänen ensimmäinen albuminsa, Ağlama Bebeğim, julkaistiin vuonna 1985. Hänen suosionsa jatkoi kasvuaan vielä 1990-luvulla. Uransa aikana hän levytti noin 20 albumia ja oli tunnettu protestimusiikista ja sosiaalisesta oikeudenmukaisuudesta. Toistuvat teemat hänen lauluissaan ovat rakkaus, äiti, uhri ja toivo. == Lähteet == Luokka:Turkkilaiset laulajat Luokka:Kurdit Luokka:Vuonna 1957 syntyneet Luokka:Vuonna 2000 kuolleet
Ruokokutoja

Ruokokutoja (Ploceus xanthopterus) on kutojien heimoon kuuluva varpuslintu. ==Levinneisyys== Ruokokutojaa tavataan Afrikan etelä- ja kaakkoisosissa. Sen on kuvattu olevan harvinainen suurimmassa osassa levinneisyysaluettaan. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Kutojat
Kilomberonkutoja

Kilomberonkutoja (Ploceus burnieri) on kutojien heimoon kuuluva varpuslintu. ==Levinneisyys== Kilomberonkutojaa tavataan endeemisenä pienellä alueella Tansaniassa Kilombero-joen ympäristössä. Lajin kannaksi arvioidaan 3 500–15 000 yksilöä, ja se on luokiteltu vaarantuneeksi. ==Lähteet== Luokka:Kutojat Luokka:Uhanalaiset linnut
Oliivikutoja

Oliivikutoja (Ploceus galbula) on kutojien heimoon kuuluva varpuslintu. ==Levinneisyys== Oliivikutojaa tavataan Afrikan itäosissa sekä Arabian niemimaalla. Lajin on raportoitu olevan paikallisesti runsaslukuinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kutojat
Viitakutoja

Viitakutoja (Ploceus taeniopterus) on kutojien heimoon kuuluva varpuslintu. ==Levinneisyys== Viitakutojaa tavataan hajanaisella alueella Itä-Afrikan pohjoisosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Kutojat
Mustanaamakutoja

Mustanaamakutoja (Ploceus intermedius) on kutojien heimoon kuuluva varpuslintu. ==Levinneisyys== Mustanaamakutojaa tavataan laajalla alueella Afrikan etelä- ja itäosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Kutojat
Mustaposkikutoja

Mustaposkikutoja (Ploceus velatus) on kutojien heimoon kuuluva varpuslintu. ==Levinneisyys== Mustaposkikutojaa tavataan laajalla alueella Eteläisessä Afrikassa. Sen on kuvattu olevan yleinen suurimmassa osassa levinneisyysaluettaan ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Kutojat
Helsingin kaupungin asunnot

Helsingin kaupungin asunnot Oy (Heka) on Helsingin kaupungin kokonaan omistama yhtiö ja Suomen suurin vuokranantaja. Yhtiö omisti vuonna 2019 noin 49 800 vuokra-asuntoa, joissa asui noin 92 800 asukasta. Yritys ei tavoittele voittoa eikä jaa osinkoa. Keskivuokra Helsingin kaupungin asunnoissa vuonna 2019 oli 11,69 €/m2/kk, kun taas Helsingissä sijaitsevien vapaarahoitteisten asuntojen keskivuokra oli samaan aikaan 21,00 €/m2/kk. Hekan asunnoissa korkein keskivuokra oli kantakaupungin alueella (12,60 €/m2/kk) ja matalin Vesalan alueella (10,98 €/m2/kk). Hekan vuokrat määritetään omakustannusperiaatteella eli vuokralaisilta peritään vuokraa sen verran, että yhtiön tulot riittävät kattamaan kiinteistöjen pääomakulut sekä kiinteistöhuollon, korjausten ja hallinnon menot. Aiemmin Hekan omistamien kiinteistöjen isännöinti-, huolto- ja siivouspalveluista vastasivat sen viisi alueellista tytäryhtiötä (alueyhtiöt), mutta vuoden 2019 lopussa Heka sulautui alueyhtiöiden kanssa yhdeksi yhtiöksi. Samalla alueyhtiöistä tuli aluetoimistoja. Asukasvalinnat Hekan omistamiin asuntoihin tekee Helsingin kaupungin asuntopalvelujen Stadin asunnot. Joulukuun 2019 lopussa Hekan asuntoihin oli noin 23 000 aktiivista hakemusta. Asuntoja vapautuu vuosittain noin 3 000\. Yksin hakevista noin joka kymmenes ja perheistä joka neljäs saa asunnon. Tulorajat olivat käytössä vuosina 2017–2018. Vuonna 2024 selvisi, että 1500–2000 asuntoa on tyhjinä, vaikka 10 000 ihmistä jonottaa niitä. Ainakin kymmenet asunnot ovat olleet tyhjinä jopa kaksi vuotta peruskorjauksen jälkeen. Hekan työntekijän mukaan Hekan vapaaksi ilmoittamalla asunnolla voi kestää kuukausia ennen kuin kaupungin asunnonvälitys tarjoaa sitä, minkä Hekan johtaja kiistää, ja asuntoja myös unohdetaan ilmoittaa vapaiksi. Toukokuussa 2024 jopa 60 % kieltäytyi saamastaan asuntotarjouksesta. Vuokralaiset maksavat tyhjien asuntojen vuoksi miljoonan ylimääräistä vuokraa joka kuukausi. Asunnot ovat ARA-lainsäädännön alaisia. == Lähteet == == Aiheesta muualla == *Hekan kotisivut *Piittaamaton rakentaminen raivostuttaa asukkaita Helsingin vuokrataloissa: ”Lapset leikkivät pihalla terävien peltien päällä” – naula upposi pikkupojan jalkaan Yle, 2018 Luokka:Asuntopolitiikka Luokka:Suomalaiset rakennuttajat Luokka:Suomalaiset kiinteistöomistajat Luokka:Helsingin kaupungin yhtiöt
Bertin salaiset muistiinpanot

Bertin salaiset muistiinpanot () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1990 ja suomennos vuonna 1993. ==Aiheesta muualla== *Worldcat Luokka:Ruotsalaiset nuortenkirjat Luokka:Vuoden 1990 kirjat
Bertin uudet aivoitukset

Bertin uudet aivoitukset () on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1990 ja suomennos vuonna 1993. ==Aiheesta muualla== *Worldcat Luokka:Ruotsalaiset nuortenkirjat Luokka:Vuoden 1990 kirjat